**Grad Velika Gorica,** Trg kralja Tomislava 34, Velika Gorica, MB: 2680947, OIB: 7583496334 (u daljnjem tekstu: Grad), kojeg zastupa gradonačelnik Krešimir Ačkar, mag.theol.

i

**Udruga…………………………….**, OIB: ……………..(u daljnjem tekstu: Korisnik), koju zastupa predsjednik/ca……………, sklopili su:

**U G O V O R**

**o financijskoj potpori**

**Članak 1.**

Na temelju provedenog *Javnog* *natječaja za dodjelu financijske potpore udrugama za provedbu programa i projekta iz područja poljoprivrede, lovstva i zaštite životinja* u2025.godini koji je bio objavljen u Službenom glasniku Grada Velike Gorice …….. (u daljnjem tekstu: Natječaj i Odluke o dodjeli financijskih sredstava udrugama za provedbu programa i projekta iz područja poljoprivrede, lovstva i zaštite životinja u 2025. godini (KLASA: ………., URBROJ: ……., od ………. 2025. godine), u daljnjem tekstu: Odluka, Grad će isplatiti Korisniku sredstava osigurana u Proračunu Grada Velike Gorice za 2025. godinu, iz Razdjela 008-Upravni odjel za gospodarski razvoj, poljoprivredu i fondove Europske unije, Program – Potpora poljoprivredi i zaštita životinja koji se provodi kroz Aktivnost – Promicanje poljoprivrede, na stavci rashoda 38- *Tekuće donacije* u iznosu od:

* **Iznos- eura (slovima\_\_\_\_\_\_\_\_\_\_\_\_\_)**

za financijsku potporu programu/projektu pod nazivom ………….. s rokom izvršenja projekta najkasnije do kraja 2025. godine.

**Članak 2.**

Sredstva iz članka 1. ovog Ugovora mogu se koristiti isključivo za provedbu programa/projekta **sukladno uvjetima Javnog natječaja i prema proračunu programa/projekta koji je sastavni dio ovog ugovora.**

**Članak 3.**

Dostavljeni Prijavni obrazac za dodjelu financijske potpore udrugama za provedbu programa i projekta iz područja poljoprivrede, lovstva i zaštite životinja u 2025. godini koji je Korisnik dostavio prijavljujući se na Javni natječaj, sastavni je dio ovog Ugovora.

**Članak 4.**

Sredstva iz članka 1. ovog Ugovora isplatit će se na žiro račun Korisnika broj: IBAN: ……………… otvoren kod **-***naziv banke-…………….*, u roku od 30 dana od dana potpisivanja ugovora.

U slučaju značajnijeg smanjenja prihoda Proračuna Grada Velike Gorice u 2025. godini, Grad će pravovremeno izvijestiti Korisnika o potrebi smanjenja ukupno odobrenih sredstava iz članka 1. ovog Ugovora kako bi se na vrijeme ugovorile izmjene u projektnom i financijskom dijelu provedbe projekta.

**Članak 5.**

Radi kontrole namjenskog korištenja sredstava, Korisnik se obvezuje Gradu dostaviti Izvješća o izvršenju projekta koje mora sadržavati:

Završni izvještaj – 30 dana nakon završetka provedbe projekta Korisnik sredstava podnosi završni financijski i opisni izvještaj, na propisanim obrascima kojima se opisuju rezultati u proteklih godinu dana i daje detaljni prikaz utroška sredstva (uz kopije računa i ostalih dokumenata).

**Članak 6.**

Grad pridržava pravo kontinuiranog praćenja i vrednovanja izvršenja projekta Korisnika iz članka 1.ovog Ugovora, te preispitivanje financija i troškova u bilo koje vrijeme trajanja financijske potpore ili nakon završetka projekta.

Grad može neposrednu kontrolu iz prethodnog stavka ovog članka obaviti u prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem tri dana prije planiranog izvršenja kontrole.

**Članak 7.**

Korisnik se obvezuje pravodobno izvijestiti Grad o eventualnim objektivnim smetnjama tijekom realizacije projekta koje onemogućuju ili bitno mijenjaju opseg, vrstu planiranih aktivnosti i/ili korisnika projekta, izvršenje projekta u ugovorenom roku ili izvršenje projekta u planiranim stavkama proračuna, kako bi se mogle ugovoriti izmjene ugovornih obveza.

**Članak 8.**

Izmjene ugovornih obveza Korisnik može zatražiti najkasnije 30 dana prije isteka roka izvršenja projekta. Svaka izmjena ugovornih obveza treba biti zatražena i odobrena u pisanom obliku, ne više od dva puta tijekom provedbe projekta.

Zahtjev za preraspodjelu dijela sredstava i/ili zahtjev za produženje roka provedbe projekta Korisnik dostavlja Gradu u pisanom obliku s obrazloženjem i s prijedlogom novog obrasca proračuna provedbe projekta.

Grad ima pravo ne odobriti preraspodjelu dijela sredstava i/ili produženje roka provedbe projekta ukoliko se time bitno mijenja sadržaj i priroda projekta ili ako zahtjev nije utemeljen na objektivnim razlozima za preraspodjelu i/ili produženje roka provedbe projekta.

**Članak 9.**

Ako Grad utvrdi da je Korisnik nenamjenski koristio sredstva za izvršenje projekta iz članka 1. ovog Ugovora ili nije izvršio projekt u ugovorenom roku, ako nije podnio odgovarajuća izvješća u roku i sa sadržajem određenim u članku 5. ovog Ugovora ili ako Gradu ne omogući nadzor nad namjenskim korištenjem sredstava financijske potpore iz članka 6. ovog Ugovora, daljnja isplata bit će obustavljena, a Korisnik je dužan vratiti primljena nenamjenski utrošena ili neutrošena sredstva uz obračunate kamate utvrđene u poslovnoj banci Grada u roku od 30 dana od dana primitka pisane obavijesti Grada o potrebi vraćanja zaprimljenih sredstava.

**Članak 10.**

Ako Grad utvrdi da Korisnik nije ispunio ugovorne obveze, uskratit će pravo na financijsku potporu projekata Korisnika u sljedeće dvije godine.

**Članak 11.**

Korisnik se obvezuje na svim tiskanim, video i drugim materijalima vezanim uz projekt istaknuti logotip i naziv Grada kao institucije koja financira projekt koji je predmet ovog Ugovora.

Korisnik sredstava prilaže uz izvještaje materijale koji dokazuju provedbu ovog projekta (fotografije, preslike novinskih članaka, najmanje dvije publikacije tiskane sredstvima ove potpore i slično).

Korisnik je suglasan da Grad koristi i objavljuje dostavljene mu fotografije, video i audio zapise iz stavka 1. ovog članka u cilju promocije financijskih potpora, ilustracije razvoja civilnoga društva u Gradu.

**Članak 12.**

Grad ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta.

**Članak 13.**

Sve eventualne sporove iz ovog Ugovora ugovorne strane su suglasne rješavati sporazumno, a tek ako u tome ne uspiju prepustit će se odluci suda u Velikoj Gorici.

**Članak 14.**

Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Grad.

**Članak 15.**

Ovaj Ugovor stupa na snagu danom potpisivanja obiju ugovorenih strana.

KLASA:

URBROJ:

VELIKA GORICA,

|  |  |  |  |
| --- | --- | --- | --- |
| **KORISNIK SREDSTVA** |  | **GRADONAČELNIK** | |
|  |  | Krešimir Ačkar, mag.theol. |